
R E F E R A T

Privind modificarea Statului de funcţii la Direcţia de Evidenţă a Persoanelor Timişoara aprobat prin H.C.L.M.T.nr.43/2007
 În statul de funcţii – Anexa 2 la H.C.L. nr.43/2007 – privind modificarea Organigramei şi a Statului de Funcţii la Direcţia de Evidenţă a Persoanelor Timişoara figurează 2 posturi de muncitor calificat I ( posturi înfiinţate prin H.C.L.nr.40/2006 privind organizarea şi funcţionarea Serviciului Public Comunitar de Evidenţă a Persoanelor ), dintre care unul este vacant iar celălalt ocupat de către un angajat care potrivit fişei postului îndeplineşte atribuţii de şofer . 
           
 În actele normative anterioare care reglementau stabilirea salariilor de bază în sectorul bugetar funcţia contractuală de şofer se utiliza numai în ministere/parlament şi celălalte instituţii centrale ale administraţiei publice iar încadrarea şi stabilirea salariilor pentru angajaţii care îndeplineau atribuţii de şofer – din administraţia publică locală şi din unităţile bugetare – se făcea pe funcţia de muncitor calificat . După apariţia O.G.nr.10/2007 privind creşterile salariale ce se acordă în anul 2007 personalului bugetar (contractual) – potrivit Anexei 5/2 a – funcţia contractuală de şofer se poate utiliza şi în administraţia publică locală respectiv în unităţile bugetare .   
        
 Raportat la cele de mai sus, propunem transformarea  postului de muncitor calificat I (ocupat) în şofer .

               Anexăm :

       -    Anexa la Proiectul de hotărâre privind statul de funcţii cu modificarea propusă ; 

· Statul de funcţii –Anexa 2 la H.C.L.nr.43/2007 ;

· Statul de funcţii – Anexa 2 la H.C.L. nr.40/2006;

· Anexa 5/2 a – O.G.nr.10/2007 ;

· Anexa 5/2 b – O.G.nr.3/2006 .

